Bi wesîleya serrgêra 5. ya xelisnayîşê Kobanê û serrgêra 6. ya awanbîyayîşê Îdareyê Xoserî yê Kobanê şaristanê Kobanê de fîrazşayîye dest pêkerd.
Roniştoxê Kobanê meydanê Şehîd Egîdî yê Kobanê de kom bîyî ke nê meydanî de mabênê şerwananê YPG-YPJyî û cerganê DAÎŞî de şerêko çetin qewimîya.
Pêro roniştoxê kurdî û erebî, temsîlkarê partîya sîyasî û dezgehanê sîyasî yê Minbizî û Girê Sipî zî tewrê fîrazşayî bîyî.
Hemserekê Meclîsê Pêroyî yê Îdareyê Xoserîya Demokratîke yê Vakur û Rojhelatê Sûrîye Ferîd Etî zî beşdarê fîrazşayî bî.
Komanê kultur û hunerî reyde îdarekarê herême zî do bivejê ser sehne û mesajê xo bidê.
